**Előzetes hatásvizsgálat**

**1. A rendelet valamennyi jelentősnek ítélt hatása, különösen:**

***a) A rendelet társadalmi, gazdasági, költségvetési hatása:*** A költségvetés végrehajtásáról szóló rendelet alapján a gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtott feladatokról, lehetőséget teremt az önkormányzati gazdálkodás ellenőrzésére. Gazdasági hatása nincs.

A rendeletben foglaltak a 2018. évi költségvetés teljesítésére vonatkozóan tartalmaznak információkat, ezért közvetlen költségvetési hatásai nincsenek

***b) A rendeletnek környezeti és egészségügyi következményei****:* nincsenek.

**c) *A rendeletnek adminisztratív terheket befolyásoló hatása****:* nincs

**2. A jogszabály megalkotásának szükségessége, a jogalkotás elmaradásának várható következménye:**

A költségvetés végrehajtására vonatkozóan zárszámadási rendeletet kell elfogadnia a képviselő-testületnek, ennek hiányában mulasztásos törvénysértést követne el az önkormányzat. Másrészt, Magyarország helyi önkormányzatairól szóló 2011. évi CLXXXIX. törvény 111/A.§-a értelmében, ha a helyi önkormányzat a költségvetési évre vonatkozóan nem rendelkezik elfogadott költségvetéssel, nem fogadja el a költségvetési évet megelőző évre vonatkozó zárszámadását, államháztartási beszámolási kötelezettségének vagy vagyon nyilvántartási kötelezettségének nem tesz eleget, a részére járó egyes támogatások folyósítása az ÁHT-ben meghatározottak szerint felfüggesztésre kerül.

**3. A jogszabály alkalmazásához szükséges személyi, szervezeti, tárgyi és pénzügyi feltételek:** adottak